Cuneiform Tablet TC 3 63
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na <big_gap> ṣí-lá-{d}IŠKUR ù <big_gap> a-na <big_gap> qí-bi-ma um-ma <big_gap>-ma mì-nu-um ša ta-áš-pu-ra-ni-ni um-ma a-tù-nu-ma KÙ.BABBAR <gap> a-na bé-a-lim ta-dí-in-ni-a-tí um-ma a-ta-ma qá-at-ku-nu e-ni-a a-na ma-nim mì-nam i-na ba-ri-ku-nu ḫa-bu-lá-ku <big_gap> ù-ul mì-nam gi-mì-li ḫa-bu-lá-ku-nu-tí-ma ma-a KÙ.BABBAR-pí a-na bé-a-lim a-da-na-ku-nu-tí e-ṣú-ú-ma u₄-mu-ú ša iš-tù a-lim{ki} KÙ.BABBAR 1 ma-na a-dí u₄-mì-im a-nim ta-bé-e-lá-ni ù KÙ.BABBAR a-ni-am a-na bé-a-lim a-da-na-ku-nu-tí i-na KÙ.BABBAR-pí-a ší-ma-am ša ba-lá-ṭí-ku-nu ta-áš-a-ma-ma ma-da-am <big_gap> <gap> tù-té-ra-ma e-lá-an KÙ.BABBAR-pì-a <gap> <big_gap> ší-a-am ta-da-na-nim ma-a KÙ.BABBAR-pí ta-<gap> <big_gap> a-ḫu-ú-a a-tù-nu <big_gap> ša KÙ.BABBAR im-ṭí-ú <big_gap> a ITU.1.KAM a-na a-lim{ki} ú-šé-ba-al a-ma-mì-in me-eḫ-ra-tim ta-dí-na-nim 30 ma-na KÙ.BABBAR ša a-na ma-áš-kà-nim i-na É-bé-tí-ku-nu áš-ku-nu ù 1 GÚ AN.NA ša a-na ma-áš-kà-nim i-na É-bé-tí-ku-nu áš-ku-nu a-na ṣí-lá-{d}IŠKUR ù {d}IŠKUR-ba-ni ša-qí-lá-ma ku-nu-ki-ku-nu pí-iq-da ù ki-ma KÙ.BABBAR u AN.NA ta-áš-qú-lá-ni té-er-ták-nu li-li-kam-ma a-na-ku a-ma-li-ik a-ḫu-ú-a a-tù-nu a-dí KÙ.BABBAR ú AN.NA lá ta-áš-qú-lá-ni na-áš-pè-er-tám ra-aq-tám lá ta-ša-pá-ra-nim ù ṣú-ḫa-ri ra-qú-tí-ma lá ta-gám-ra da-<gap>-<gap> <big_gap> li-bi₄-i lá i-ma-ra-aṣ a-dí KÙ.BABBAR ú AN.NA lá iš-qú-lu <big_gap> ḫa-ra-šu a-na a-lim{ki} lá i-lá-ak lá-ma i-tal-ku KÙ.BABBAR-pá-am ú AN.NA li-iš-qú-ul-ma ur-kà-tám a-ḫu-um a-na a-ḫi-im lá i-na-pu-uš